Տակասի Սիմուրա

Տակասի Սիմուրա (, ), ճապոնացի դերասան, առավել հայտնի է Ակիրա Կուրոսավայի ֆիլմերում խաղացած դերերով։ Ընդհանուր առմամբ ավելի քան 400 ֆիլմում է խաղացելՏակասի Սիմուրան JMDB կայքում

 Կյանքի իրադարձություններ 

Սիմուրայի իրական անվանումը Սիմազակի Շոջի է ( ճապ.`島崎捷爾): Նրա նախնիները եղել են սամուրայական դասի անդամներ։ 1868 թվականին նրա պապը մասնակցել է Տուբա Ֆուշիմի ճակատամարտին։ Սիմուրան 1911 թվականին սովորել է Իկունու կինոյի դպրոցում, իսկ 1917 թվականին Կոբի միջնակարգ դպրոցում։ Նա բաց թողեց երկու տարվա դպրոցական ուսուցումը տուբերկուլյոզի պատճառով և այնուհետև տեղափոխվեց Նոբեոկայի Միազակի պերֆեկտուալ դպրոց։ Նոբեոկայի միջնակարգ դպրոցում նա գերազանց սովորում է անգլերեն և իր ակտիվությունն է ցուցաբերում գրական հասարակական ամսագրում, որով և նպաստում է պոեզիայի զարգացմանը։ Նա նաև դառնում է ձիավարման ակումբի աստղ։ 1923 թվականին նա ընդունվում է Կանսայի համալսարան, բայց իր հայրիկի կեսնսաթոշակի անցնելուց հետո նրա ընտանիքը չէր կարող իրեն թույլ տալ վճարել ուսման վարձը և նա անցնում է աշխատանքի Օսակա քաղաքի ջրի ջրատարներում։ Սիմուրայը միանում է համալսարանի թատերական հետազոտությունների ստուդիային, և 1928 թվականին ձևավորում է սիրողական թատերական խումբը` Շիցիգացու-զա (七月座) Տեօ- Օկայի հետ` որպես ռեժիսոր։ Նա իր թատերական ակտիվության կորստի պատճառով շուտով կորցրեց աշխատանքը։ Այնուհետև նա լքեց համալսարանը՝ փորձելով գումար վաստակել թատրոնում։ Շիցիգացու-զան պրոֆեսիոնալ էր և սկսել էր ճանապարհորդել, բայց ֆինանսական դժվարությունների պատճառով ձախողվեց։

 Կարիերա 

Շիցիգացու-զաի ձախողումից հետո, Սիմուրան կրկին վերադարձավ Օսակա, որտեղ նա սկսեց վարել ռադիոն։ 1930 թվականին նա միանում է Կինդաիզա (近代座)  թատերական կազմակերպությանը և դառնում ավելի պրոֆեսիոնալ դերասան։ Դրա շնորհիվ նա շրջում է Չինաստանում, Ճապոնիայում, բայց 1932 թվականին նա լքում է կազմակերպությունը և կրկին վերադառնում Օսակա, որտեղ նա հանդես է գալիս Շայնսեիգեկի (新声劇)  և Շայնսենզա (新選座) խմբերում։ Շուտով Սիմուրան հասկանում է, որ նրանց հարկավոր է ավելի մասնագիտացված դերասաններ։ 1932 թվականին ընդունվում է Կիոտո ստուդիա։ Սիմուրայի առաջին ֆիլմի դեբյուտը լինում է 1934 թվականին («Համար մեկ»,«Սիրո փողոց»)։

1937 թվականին նա տեղափոխվում է Կյոտոի ստուդիաներից մեկը Նիկատսու ֆիլմընկերություն և մինչև 1942 թվականը խաղացել է 100 ֆիլմերում։ Այդ ժամանակահատվածում Ճապոնիայում քաղաքական լարվածությունն աճում է և Սիմուրան մոտ երեք շաբաթով ձերբակալվում է։ Նա ի վերջո ազատ է արձակվում իր կնոջ Մասակոյի և գործընկեր դերասան Ռիյնոսուկե Ցիկիգատայի կողմից։

 Մահ 
Սիմուրան մահացել է 1982 թվականի փետրվարի  11-ին Տոկիոյում 76 տարեկան հասակում էֆֆիզեմա հիվանդությունից։ Նրա ներդրումները և ազդեցությունը ներկայացված են Տոկիոյի արվեստի ազգային թանգարանի կինոդպրոցում։

 Ֆիլմագրություն 

 Անտուն շունը»
 «Ռասյոմոն»
 «Ապրել»
 «Իկուրու», 
 «Յոթ սամուրայներ»
 «Գոձձիլլա»
 «Գոձձիլլան պատասխան հարված է տալիս»
 «Գահը արյունի մեջ»
 «Երեք սրիկա թաքնված ամրոցում»
 «Կարմիր մորուք» և այլն։

 Ծանոթագրություններ 

Կատեգորիա:Ճապոնացի դերասաններ